kardosdrur/scandi-wiki huggingface dataset:
Floyd Gottfredson

Arthur Floyd Gottfredson (født 5. maj 1905 i Kaysville, Utah, død 22. juli 1986 i Californien), var en amerikansk tegneserietegner, bedst kendt for sit arbejde med Mickey Mouse-tegneserierne. I 1928 flyttede han med sin familie til Californien, og der blev han i 1929 ansat hos Disney.

Gottfredson og Mickey 
I 1930 begyndte han at arbejde på Mickey Mouse-avisstriben. Hans første tegneserie var Mickey Mouse in Death Valley der kørte fra april til september 1930. Han havde bl.a. Ted Osborne, Merrill De Maris og Bill Walsh som medforfattere. Gottfredson skabte f.eks. Politimester Striks, Sorte Slyngel og Alfa Beta. Men han arbejdede også med figurer som Sylvester Snyd og Sorteper. I 1975 gik han dog på pension og stoppede med at lave Mickey Mouse-tegneserier.
På dansk er hans værker udgivet i Den Store Mickey Mouse og Hall of Fame - Floyd Gottfredson.

Kilder 
 Floyd Gottfredson på INDUCKS
 Floyd Gottfredson  på Lambiek Comiclopedia

The Walt Disney Company
Tegneserietegnere fra USA
PVH (virksomhed)

PVH Corp, tidligere kendt som Phillips-Van Heusen Corporation, er en amerikansk beklædningsvirksomhed, der ejer mærker som Van Heusen, Tommy Hilfiger, Calvin Klein, IZOD, Arrow, og licenser til mærker som Geoffrey Beene, BCBG Max Azria, Chaps, Sean John, Kenneth Cole New York, JOE Joseph Abboud, Michael Kors og Speedo (distnævner under en evig licens Speedo International til det nordamerikanske marked).

Det er delvist navngivet efter den hollandske immigrant John Manning Van Heusen, der i 1910 opfandt en ny proces til behandling af tekstil.

Referencer

Eksterne henvisninger 
 Corporate website
 IZOD website
 IZOD CENTER website
 Van Heusen website
 Calvin Klein website
 Tommy Hilfiger website

Beklædningsvirksomheder fra USA
Etableret i 1881
Guðmundur Ingi Guðbrandsson

Guðmundur Ingi Guðbrandsson (født 28. marts 1977) er en islandsk organisationsmand og forsker, der siden 28. november 2021 har været Islands social- og arbejdsmarkedsminister i Katrín Jakobsdóttirs regering, hvor han repræsenterer Venstrepartiet – De Grønne. Han var fra 2011 til 2017 formand for Islands største naturbeskyttelsesorganisation Landvernd. Fra 30. november 2017 til 28. november 2021 var han Islands miljøminister. Han er ikke medlem af Altinget.

Uddannelse og arbejdsliv 
Guðmundur fik en bachelorgrad i biologi fra Islands Universitet og flyttede efter sin eksamen til USA, hvor han tog en MSc i miljøvidenskab fra Yale University. Herefter vendte han hjem til Island, hvor han forskede i økologi og miljøvidenskab ved Islands Universitet og Landgræðsla ríkisins. Siden arbejdede han for Veiðimála­stofnun (Institut for Ferskvandsfiskeri) i Hólar í Hjaltadal.

Han er medstifter af miljøorganisationen Félag umhverfisfræðinga á Íslandi og var dens formand 2007-10. I 2007 blev han ansat som direktør for naturbeskyttelsesorganisationen Landvernd, hvis rolle og status i det islandske samfund kan sammenlignes med Danmarks Naturfredningsforenings i Danmark.

Fra 2006 til 2017 har han været tilknyttet Islands Landbohøjskole og Vestfjordenes Universitetscenter som timelærer. Derudover har han om sommeren arbejdet som parkbetjent i nationalparkerne Þingvallaþjóðgarður og Vatnajökulsþjóðgarður.

Noter 

Ministre fra Island
Socialister fra Island
Biologer fra Island
Politikere der er LGBT-personer
Erik Jensen (fodboldspiller)

Erik Jensen (født 2. marts 1932, død 7. februar 1992) var en dansk fodboldspiller, der spillede i angrebet på AGF's guldalderhold i 1950'erne og var med til at vinde det danske mesterskab flere gange (bl.a. i 1955, 1956, 1957 og 1960) og tilsvarende DBU's landspokalturnering ligeledes tre gange (bl.a. 1957 og 1960).
Han er storebror til John Jensen, der også spillede i angrebet for AGF.

Erik Jensen opnåede fire A-landskampe. Han debuterede som 20-årig i en kamp i Idrætsparken mod  16. juni 1955 og spillede sin sidste landskamp to år senere mod ; han nåede ikke at score for landsholdet.

Referencer

Eksterne henvisninger 
 

Personer fra Aarhus
Fodboldspillere fra Danmark
Fodboldlandsholdsspillere fra Danmark
Fodboldspillere fra AGF
Tamara Pál

Tamara Pál (født 1. september 2000 i Debrecen) er en ungarsk håndboldspiller som spiller for MTK Budapest.

I september 2018 blev hun udnævnt af EHF, som en af de 20 mest lovende talenter i fremtiden, som er værd at holde øje med.

Meritter 
 EHF Champions League:
 Vinder: 2017, 2018

Referencer 

Håndboldspillere fra Ungarn
Szidónia Puhalák

Szidónia Puhalek (født 5. juli 1996 i Szeged) er en ungarsk håndboldspiller som spiller for Győri Audi ETO KC.

Meritter 
 EHF Champions League:
 Vinder: 2017, 2018

Referencer 

Håndboldspillere fra Ungarn
Alina Iordache

Alina Iordache (født 22. marts 1982 i Bukarest) er en rumænsk håndboldspiller som spiller for CSM Bucuresti.

Referencer

Eksterne henvisninger 
 

Håndboldspillere fra Rumænien
Houndstooth

Houndstooth (hounds tooth check, hound's tooth, dogstooth, dogtooth, dog's tooth, "pepitatern" eller pied-de-poule (hanefjed)) er et to-tonet tekstilmønster af brudte tern eller abstrakte firtakkede figurer, oftest i sort og hvid. Klassisk houndstoothmønster er fx tessellation.

Når mønstret er meget småt kaldes det puppytooth (hvalpetern på dansk).

Vævning 

Traditionelle houndstooth-tern laves ved skiftende bånd af fire mørke og fire lyse tråde i både trend og islæt, der væves i en simpel 2:2 twill: to over/to under som trend og én tråd i overgangen.

Historie 

Den ældste houndstooth er Gerum-kappen, der er et stykke tøj der blev fundet i en svensk tørvemose dateret til mellem år 360 og 100 f.Kr.

I 1933 brugte firmaet De Pinna mønsteret til både mænd og kvinder. Og desuden gun club-tern og skotske plaidmønstre som en del af deres forårskollektion til mænd.

Overdimensioneret houndstoothmønster blev brugt i Alexander McQueens efterårskollektion fra 2009 Horn of Plenty. Mønstrene var en reference til Christian Diors signatur-jakkesæt i tweed.

Moderne houndstooth kan være vævet uld-stof fra Lowlands i Skotland, men bruges i andre materialer.

Referencer

Eksterne henvisninger 

Tekstilmønstre
Bianca Bazaliu

Bianca Bazaliu (født 30. juli 1997 i Slatina) er en rumænsk håndboldspiller som spiller for CSM Bucuresti og Rumæniens kvindehåndboldlandshold.

Referencer

Eksterne henvisninger 

Håndboldspillere fra Rumænien
personer fra Slatina
Anundshög

Anundshög (også kaldet Anundshögen og Anunds hög) er en gravhøj nær Västerås i Västmanland. Den har en diameter på 60 m og er omkring 9 m høj, og det er dermed den største i Sverige.

Dateringen på gravhøjen variere fra bronzealderen til jernalderen. Et ildsted under den er blevet dateret til mellem 210 og 540 ved hjælp af kulstof 14-datering.

Nogle historikere har associeret gravhøjen med den legendariske kong Bröt-Anund, mens andre mener at dette er uhyre spekulativt. Navnet skulle angiveligt være taget fra den store runesten på stedet, (Vs 13) den centrale sten i en række på 15 stykker lang gravhøjen. De blev genrejst i 1960'erne og markere tilsyneladende retningen til Eriksgata. På inskriptionen på runestenen står:
+ fulkuiþr + raisti + stainn + þasi + ala + at + sun + + sin + hiþin + bruþur + anutaR + uraiþr hik + runaR

"Folkvid rejste alle disse sten efter sin søn Heden, Anunds bror. Vred ristede runerne."

For foden af gravhøjen er der to store skibssætninger, der er placeret i forlængelse af hinanden, og de er henholdsvis 51 m og 54 m lange. Der har været tingsted på området og skibsætningerne bliver associeret med denne funktion.

Galleri

Referencer

Eksterne henvisninger 

 Anundshög homepage
 Jouni Tervalampi, Anundshög, utanför Västerås, Västmanland 
 Anunds mäktiga gravhög , Vikingarnas landskap, Fotevikens Museum 
 Anundshögen, Runstenar i Sverige, Swedish National Heritage Board 

Arkæologiske områder
Västmanland
Nordisk bronzealder
Forhistoriske stensætninger
En fantastisk kvinde

En fantastisk kvinde () er en chilensk dramafilm fra 2017, instrueret af Sebastián Lelio.

Medvirkende 
 Daniela Vega som Marina Vidal
 Francisco Reyes som Orlando
 Luis Gnecco som Gabo
 Aline Küppenheim som Sonia
 Nicolás Saavedra som Bruno
 Amparo Noguera som Adriana
 Trinidad González som Wanda
 Néstor Cantillana som Gaston
 Alejandro Goic som Doktor
 Antonia Zegers som Alessandra

Eksterne henvisninger 
 

Oscar for bedste fremmedsprogede film
Dramafilm
Film fra 2017
Coco (film)

Coco er en amerikansk animationsfilm fra 2017, instrueret af Lee Unkrich og Adrian Molina og produceret af Pixar Animation Studios og Walt Disney Pictures. Filmen vandt en Oscar for bedste animationsfilm.

I Danmark fik filmen  positive anmeldelser i dagbladene, og blev en biografsucces med hele 334.644 solgte billetter.

Medvirkende

Engelske stemmer 
De følgende stemmeskuespillere medvirker i den engelsksprogede originaludgave af filmen:

 Anthony Gonzalez som Miguel
 Gael García Bernal som Héctor
 Benjamin Bratt som Ernesto de la Cruz
 Alanna Ubach som Mamá Imelda
 Renee Victor som Abuelita
 Ana Ofelia Murguía som Mamá Coco
 Jaime Camil som Papá
 Sofía Espinosa som Mamá
 Alfonso Arau som Papá Julio
 Herbert Siguenza som Tío Oscar og Tío Felipe
 Edward James Olmos som Chicharrón
 Gabriel Iglesias som clerk

Danske stemmer 
De følgende stemmeskuespillere medvirker i den dansksprogede udgave af filmen:

 Lucas Lomholt Eriksen som Miguel
 Pelle Emil Hebsgaard som Héctor
 Carsten Svendsen som Ernesto de la Cruz
 Susanne Breuning som Mamá Imelda
 Pia Rosenbaum som Abuelita
 Vigga Bro som Mamá Coco
 Jens Sætter-Lassen som Papá
 Neel Rønholt som Mamá
 Ole Boisen som Papá Julio
 Jens Andersen som Onkel Oscar og Onkel Felipe
 Torben Zeller som Chicharrón
 Henrik Koefoed som receptionist

Kilder

Eksterne henvisninger 
 

Oscar for bedste animationsfilm
Animationsfilm fra USA
Amerikanske film fra 2017
Film fra Disney
Familiefilm fra USA
Engelsksprogede film
Det Liberale Parti (Island, 1973)

Det Liberale Parti (islandsk: Frjálslyndi flokkurinn) var et islandsk politisk parti, der blev stiftet i Reykjavík i 1973 for at støtte altingsmedlemmet Bjarni Guðnason, der kort forinden var brudt ud af Sammenslutningen af liberale og venstreorienterede, hvis oprindelige partiprogram fra 1969 med bl.a. krav om udmeldelse af NATO det nye parti antog som sit eget.

Ved splittelsen af Sammenslutningen af liberale og venstreorienterede mistede Ólafur Jóhannessons regering sit flertal i Altingets nedre del og måtte året efter gå af, da yderligere tre altingsmedlemmer fra Sammenslutningen opsagde deres støtte til regeringen, herunder en minister. 

Det Liberale Parti stillede op til byrådet i Reykjavík ved kommunalvalget i Island 1974, men blev ikke valgt ind. Det stilldde ikke op ved altingsvalget senere på året og var derefter inaktivt.

Navnet Det Liberale Parti har været anvendt af to andre islandske partier, stiftet i hhv. 1923 (Det Liberale Parti I) og 1998 (Det Liberale Parti III).

Kilde 
 Klassísk rit jafnaðarsinna á Íslandi 

Tidligere politiske partier i Island
Etableret i 1973
Islandsbevægelsen – levende land

Islandsbevægelsen – levende land (islandsk: Íslandshreyfingin – lifandi land) var et grønt politisk parti i Island grundlagt 23. marts 2007 af journalisten og miljøaktivisten Ómar Ragnarsson og Margrét Sverrisdóttir,  der var brudt ud af Det Liberale Parti, fordi det havde anlagt en indvandrerkritisk linje efter at have allieret sig med højrefløjspartiet Ny kraft.

Islandsbevægelsen – levende land stillede op ved altingsvalget 2007; det fik 3,3% af stemmerne og klarede dermed ikke den nyligt indførte spærregrænse på 5%. Efter de hidtidigt gældende regler havde partiet fået fem mandater.

Partiet tilsluttede sig det socialdemokratiske parti Alliancen ved dettes landsmøde i marts 2009.

Valgresultater

Noter 

Bevægelsen - levende land
Emil Ferdinand Dahl

Emil Ferdinand Dahl (født 11. juni 1817 i København, død 25. oktober 1879) var en dansk guldsmed.

Dahl blev født i København, hvor hans fader, Johan Gustav Adolph Dahl, var skræddermester; moderen var Else Marie f. Grønbech. Efter at have udlært rejste han til udlandet, hvor han arbejdede i Wien, Berlin, Paris og London. I 1847 gjorde han en mesterstykke, i 1849 tog han borgerskab, og i 1850 etablerede han sig i København.

Dahl har særlig betydning derved, at han i 1862 var den første danske guldsmed der på Verdensudstillingen i London, viste Europa danske smykker i oldnordisk stil. I 1863 blev han udnævnt til hofjuvelér.

Den 18. januar 1851 blev han gift med Jacobine Cathrine Lund (født 24. oktober 1827), som var en datter af skræddermester Lund. De fik 10 børn sammen, 6 drenge og 4 piger.

Kilder 
 C. Nyrop: 

Personer i Dansk Biografisk Leksikon
Personer fra København
Danskere i 1800-tallet
Guldsmede fra Danmark
Hofjuvelerer fra Danmark
Uafhængige bønder

Uafhængige bønder (islandsk: Óháðir bændur) var et islandsk politisk parti, der blev dannet i 1916 af en række bondeforeninger, særlig i Suðurland. 

Partiet udsprang af en ny national politisk strømning i årene op til selvstændigheden fra Danmark i 1918, der bl.a. prægede landbefolkningens ungdomsforeninger og gav sig udtryk i de patriotiske landsværnstævner.  

Uafhængige bønder stillede op til altingsvalget 1916 i flere valgkredse og til de tre landsvalgte pladser, der var på valg. Det fik indvalgt to medlemmer i Altinget; Sigurður Jónsson som landsvalgt og Sveinn Ólafsson i Suður-Múlasýsla-kredsen. 

Partiet fusionerede i december samme år med Bondepartiet til Fremskridtspartiet. Dets historiske betydning ligger i at tilføre det nye samlede bondeparti en klar nationalistisk tradition. 

Sigurður Jónsson blev erhvervsminister i den første regering Fremskridtspartiet indgik i 1917-20, og havde en central position i det nye partis første tiår, mens Sveinn Ólafsson var partileder 1920-22.

Kilde 
Óháðir bændur på Altingets netsted.

Tidligere politiske partier i Island
Landstingsvalget i Grønland 2018

Landstingsvalget i Grønland 2018 fandt sted den 24. april. Det blev udskrevet den 5. marts af Landsstyreformanden Kim Kielsen, og han argumenterede valgudskrivelsen med, at Grønland står over for store udfordringer, og at han ikke ønskede at det politiske arbejde ved forårssamlingen skulle ødelægges af valgkamp.

De to nystiftede partier; Samarbejdspartiet og Nunatta Qitornai med Vittus Qujaukitsoq i spidsen blev, 16. marts, godkendt til at opstille. Medlemmerne fra Partii Inuit har nedlagt partiet og stiller i stedet op for Partii Naleraq.

Der blev valgt 31 medlemmer af Landstinget ved forholdstalsvalg vha. d'Hondts metode.

Ved valget gik Siumut tilbage, men dannede efter valget en regeringskoalition med partierne Partii Naleraq, Atassut og Nunatta Qitornai.

Referencer

Eksterne henvisninger 
 valg.gl (den officielle grønlandske valghjemmeside)
 Resultatet af optællingen af afgivne stemmer ved valget til Inatsisartut den 24. april 2018  (naalakkersuisut.gl)

Inatsisartutvalg
Grønland 2018, Landstingsvalget i
Mudbound

Mudbound er en amerikansk dramafilm fra 2017, instrueret af Dee Rees. Filmen er baseret på Hillary Jordans debutroman Mississippi, og manuskript er skrevet af Rees og Virgil Williams. Carey Mulligan, Garrett Hedlund, Jason Clarke, Jason Mitchell og Mary J. Blige spiller hovedrollerne.

Medvirkende 
 Carey Mulligan som Laura McAllan
 Garrett Hedlund som Jamie McAllan
 Jason Clarke som Henry McAllan
 Jason Mitchell som Ronsel Jackson
 Mary J. Blige som Florence Jackson
 Jonathan Banks som Pappy McAllan
 Rob Morgan som Hap Jackson
 Kelvin Harrison jr. som Weeks
 Claudio Laniado som Dr. Pearlman
 Kennedy Derosin som Lilly May Jackson

Eksterne henvisninger 
 

Amerikanske film fra 2017
Dramafilm fra USA
Krigsfilm fra USA
Historiske film fra USA
Film baseret på bøger
Baby Driver

Baby Driver er en amerikansk-britisk actionfilm fra 2017, skrevet og instrueret af Edgar Wright. Ansel Elgort, Kevin Spacey, Lily James, Eiza González, Jon Hamm, Jamie Foxx og Jon Bernthal spiller hovedrollerne.

Medvirkende 
 Ansel Elgort som Baby / Miles
 Hudson Meek som Miles som ung
 Kevin Spacey som Doc
 Lily James som Debora
 Jamie Foxx som Bats / Leon Jefferson III
 Jon Hamm som Buddy / Jason Van Horn
 Eiza González som Darling / Monica Castello
 Jon Bernthal som Griff
 Michael Balzary som Eddie "No-Nose"
 Lanny Joon som JD
 CJ Jones som Joseph
 Sky Ferreira som Babys mor
 Lance Palmer som Babys far
 Big Boi som Restaurant Patron 1
 Killer Mike som Restaurant Patron 2
 Paul Williams som "The Butcher"
 Jon Spencer som fængselsvagt
 Micah Howard som "Barista"
 Morgan Brown som gadepræst
 Sidney og Thurman Sewell som Hellcat Thug nr. 1 og 2

Eksterne henvisninger 
 

Amerikanske film fra 2017
Engelsksprogede film
Actionfilm fra USA
Actionfilm fra Storbritannien
Jordan Peele

Jordan Haworth Peele (født 21. februar 1979 i New York), er en amerikansk komiker, skuespiller og filmskaber. Peele er mest kendt for at arbejde med komikeren og skuespilleren Keegan-Michael Key.

Filmografi

Spillefilm

Tv-serier

Eksterne henvisninger 

 

Skuespillere fra USA
Oscar for bedste originale manuskript
Personer fra New York City
Manuskriptforfattere fra USA
Victoria & Abdul

Victoria & Abdul er en britisk biografisk dramakomedie fra 2017, instrueret af Stephen Frears. Manuskript som er skrevet af Lee Hall er baseret på en bog af Shrabani Basu. Filmen er baseret på en sand historie om venskabet imellem Victoria af Storbritannien og hendes indiske tjener Abdul Karim.

Medvirkende 
 Judi Dench som dronning Victoria
 Ali Fazal som Abdul Karim
 Eddie Izzard som Bertie
 Tim Pigott-Smith som Henry Ponsonby
 Adeel Akhtar som Mohammed
 Simon Callow som Giacomo Puccini
 Michael Gambon som Lord Salisbury
 Julian Wadham som Alick Yorke
 Olivia Williams som Jane Spencer
 Fenella Woolgar som frøken Phipps
 Jonathan Harden som "The Kejser"
 Paul Higgins som Sir James Reid
 Robin Soans som Arthur Bigge
 Sukh Ojla som fru Karim

Eksterne henvisninger 
 

Britiske film fra 2017
Dramafilm fra Storbritannien
Engelsksprogede film
Biografiske film fra Storbritannien
Film baseret på bøger
Frederik Muller

Frederik Muller (født 22. juli 1817 i Amsterdam, død 4. januar 1881 sammesteds) var en Nederlandsk antikvar, bibliograf og boghandler i Amsterdam, Nederlandene. Han havde et auktionshus i Nieuwe Doelenstraat. 

Muller var en søn af Samuel Muller Hz., en professor ved Doopsgezind Seminarium i Amsterdam. Han blev gift med Gerarda Jacoba Yntema. Deres søn Samuel Muller Fzn. blev senere kendt som kommune- og statsarkivar, i Utrecht. En anden søn, Jakob Wijbrand Muller, blev professor i nederlandsk sprog og litteratur ved Universitetet i Utrecht, og hans søn, Frederik Muller Jzn, professor i Latin ved Universitetet i Amsterdam og Leiden.

En uddannelse i bogfag og biblioteksvæsen blev i det 20. århundrede opkald efter Muller, Frederik Muller Academie, som senere fusionerede med Hogeschool van Amsterdam.
P. J. Buijnster ser ham som den største antikvar som Nederlandene har kendt.

Litteratur 
 Chris Schriks Frederik Muller : Baanbreker in de wereld van het Nederlandse boek (2016) Walburg Pers

Noter

Eksterne henvisning

 Frederik Muller in the RKD

Antikvarboghandlere
Personer fra Amsterdam
Københavns Lervarefabrik

Københavns Lervarefabrik var en lervarefabrik i Valby i København, som omkring 1900 var hjemsted for nogle af tidens mest nyskabende danske keramikere.

"Kjøbenhavns Leervarefabrik" blev grundlagt i 1876 og blev ikke længe efter, i 1878, overtaget af cand.pharm. Hans Tauber-Jensen (1836-1918), som tidligere havde arbejdet som fotograf og indehaver af Emil Ryes tidligere atelier i Aarhus.

G.A. Eifrig var leder af værkstedet hos Johan Wallmann i Utterslev, og i 1890 eller 1891 overtog han Københavns Lervarefabrik. I 1906 anlagde Københavns Lervarefabrik en filialfabrik ved Ølstykke Mose, hvor der under tørvelaget fandtes god pottemagerler.

Fra 1891 til 1904 var Thorvald Bindesbøll tilknyttet fabrikken, og i samme periode fik Joakim og Niels Skovgaard udført deres keramiske arbejder her, hvilket var med til at tiltrække andre kunstnere, såsom Susette Holten, der også kom fra Skovgaard-familien, Svend Hammershøi, Theodor Philipsen, Effie Hegermann-Lindencrone, Fanny Garde, Astrid Holm, Erik Schiødte, P.V. Jensen Klint og Elisabeth Feveile.

Fra 1915 udviklede Jais Nielsen keramik på fabrikken. I 1918 blev den nedlagt.

Kilder 
 Opslag i Weilbachs Kunstnerleksikon og Dansk Keramisk Bibliografi

 Coord: Affotografering af maleri af Valby Tingsted set fra nordvest. Til højre ses Københavns Lervarefabrik og Skolegade.

Keramiske virksomheder i Danmark
Lervarefabrik
Valby
Danske virksomheder etableret i 1876
Ophørt i 1918
Stefan Viggo Pedersen

Stefan Viggo Pedersen (født 26. december 1891 i København, død 19. maj 1965 på Frederiksberg) var en dansk maler.  Han var søn af maleren Viggo Pedersen.

Han er repræsenteret i samlingerne på blandt andet Skovgaard Museet og Randers Kunstmuseum og har desuden udført en hel del offentlige og kirkelige arbejder, heriblandt freskoer og altertavle til Søndersø Kirke.

Kilder

Eksterne henvisninger 
 

Danskere i 1800-tallet
Danskere i 1900-tallet
Landskabsmalere
Malere fra Danmark
Personer fra København
Namsosbanen

Namsosbanen, tidligere Namsoslinjen, er en jernbane mellem Grong og Namsos i Trøndelag. Banen, der er 52 km lang, har ikke længere regulær trafik.

Anlæggelsen af banen blev vedtaget af Stortinget 2. juni 1913, men anlægsarbejdede startede først i 1922. Der kom midlertidig drift i gang 1. november 1933, mens den ordinære drift begyndte 1. juli 1934. Persontrafikken på banen blev indstillet 1. januar 1978. Godstrafikken mellem Skogmo og Namsos blev indstillet 10. januar 1999, mens den fortsatte mellem Grong og Skogmo indtil 2005. I 2012 fjernedes en bro over Fylkesvei 760 syd for Skogmo, så banen reelt blev spærret for togtrafik derfra og til Namsos. Turister kan dog låne skinnecykler på campingpladsen i Namsos og benytte dem mellem Namsos og Skage. I selve Namsos er sporet asfalteret over i niveauoverskæringer.

I 2009 beregnede Jernbaneverket, at en oprustning af Namsosbanen ville koste mellem 150 og 250 mio. NOK.

Noter

Eksterne henvisninger 

 Namsosbanen på jernbane.net
 Namsosbanen på OpenStreetMap

Litteratur 
 
 

Nedlagte jernbanestrækninger i Norge
Etableret i 1933
Namsos
Viggo Madsen (flertydig)

Viggo Madsen kan henvise til flere personer:

 Viggo Madsen (1885-1954) – dansk maler
 Viggo Madsen f. 1943 - dansk forfatter og digter
Homewood (Alabama)

Homewood er en by i den centrale del af staten Alabama i USA. Byen ligger i Jefferson County og er en forstad til byen Birmingham syd for byens centrum. Den har  indbyggere. Homewood er sæde for Samford University.

Referencer

Eksterne henvisninger 

 Homewoods hjemmeside

Byer i Alabama
Randyland

Randyland er et kunstmuseum i Pittsburgh, Pennsylvania. Det betragtes af mange som et af USA's mest farverige offentlige kunstvartegn. Museet blev skabt af Randy Gilson og huser hans kunst.

Referencer 

Kunstmuseer i USA
Pittsburgh
Marie Hjorth

Marie Hjorth (født 18. september 1941 i Rønne) er en dansk keramiker, datter af Erik Hjorth og søster til Ulla Hjorth.

Hun er datter af keramiker Erik Hjorth og hustru Agnethe f. Westh og fik afgang fra Kunsthândværkerskolen i København 1964. Siden arbejdede hun pâ eget værksted, og i 1982 overtog hun sammen med sin søster L. Hjorth's Terracottafabrik, som de lukkede i 1993. Siden 1995 har fabrikkens bygninger indgået i et arbejdende museum under Bornholms Museum, hvor produktionen til dels er blevet genoptaget.

Hun har deltaget i udstillinger i ind- og udland og er repræsenteret på bl.a. Bornholms Kunstmuseum, Designmuseum Danmark, Kunstmuseet Trapholt, Ystads konstmuseum, Nordenfjeldske Kunstindustrimuseum, Nasjonalmuseet i Oslo, Landesmuseum für Kunst und Kulturgeschichte i Slesvig by, Museum für Kunst und Gewerbe i Hamborg, Philadelphia Museum of Art og på udstillingen Forum Form, Schloss Clemenswerth, Sögel.

Kilder 
Kraks Blå Bog 2009

Eksterne henvisninger 
 

Danskere i 1900-tallet
Danskere i 2000-tallet
Erhvervsfolk fra Danmark
Erhvervskvinder
Keramikere fra Danmark
Personer fra Rønne
Personer i Kraks Blå Bog
Svinekam

Svinekam er en udskæring fra en gris. 

Svinekam kan bl.a. bruges til flæskesteg og hamburgerryg, ligesom kammen kan steges som en steg (kamsteg). Svinets hud på kammen kan bruges til fremstilling af flæskesvær. 

Svinekød